ཞོགས་པའི་ཉི་ཟེར་སྨུག་པ་དང་རི་བོའི་ཕག་ནས་རྡོ་ཁང་གི་མཁར་གྲོང་དུ་འཕྲོས་ཙ་ན།ཐང་མར་བརྡལ་བའི་ཁང་སྟེང་གི་རྡོ་ལེབ་ངོས་ནས་དངུལ་དཀར་གྱི་མདངས་དང་ལྡན་པའི་འོད་ཟེར་གྱིས་རི་ཀླུང་མཛེས་པར་བྱས།ས་གནས་དེ་རུ་ཁྲོ་རྡོ་དང་རྡོ་གཡའ་མ་ངོས་འཇམ་ཞིང་ལེབ་མོ་ཅན་གང་སར་ཁྱབ་འདུག་པས།སྐྱ་སེར་དག་གིས་ས་གནས་ཀྱི་ལེགས་ཆ་བེད་སྤྱོད་བྱས་ནས་བཟོ་བཀོད་ལེགས་པའི་རྡོ་ཁང་ཁྱད་ཆོས་ཅན་བརྩིགས་འདུག་ལ།དགོན་པའི་འདུ་ཁང་དང་གྲྭ་ཤགའབྲོག་པའི་དགུན་མཚེར་ཚང་མ་རྡོ་ཁང་ཤ་སྟག་རེད་འདུགས་གནས་འདི་ནི་རྒྱུན་འཛིན་དང་སྲུང་སྐྱོབ་ཆེས་ལེགས་པའི་རྡོ་ཁང་གི་མཁར་གྲོང་ཞིག་རེད་ཅེས་ལབ་ན་འཚམ་པོ་རེད།